**Tablou tăcut.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tablou tăcut.

În seara asta rece s-a înteţit şi vântul,

Spre primăveri adorm copaci scheletici

Iar câini comunitari umblă bezmetici

Pe străzi neluminate, ca şi gândul.

E lună nouă, pe cer încă un astru

Si râul de argint mai curge încă lin,

Dinspre apus pâlcuri de păsări vin

Iar colţul lunii scrie pe albastru.

Prin buzunare mâinile-mi îngheaţă,

Obrajii sunt atinşi de vântul rece

Iar pe coline-ncet timpul ce trece,

Ne scoate iar zăpezile din ceaţă.

Tablou tăcut al serii oraşul mi se-arată,

Prin bălţi îmi intră noaptea şi prin gropi,

E beznă pe alei ce cresc umbre de plopi,

Plimbarea mea nocturnă e rută fără hartă.